གས་འཛིན་གྱི་ཐ་སྙད་ཐམས་ཅད་དང་བྲལ་བ་སྟེ། རིག་པ་རང་སྣང་བ་ཉིད་རང་གསལ་གྱི་ཡེ་ཤེས་འཛིན་པའི་གཞན་སེལ་མེད་པར་ཐམས་ཅད་དེ་ཉིད་ད་གྱུར་པ་ནི་ཡུལ་དང་ཡུལ་ཅན་མེད་པར་ཉིད་ལ་ཉིད་སྣང་། ཉིད་ལས་ཉིད་ཤར། ཉིད་ལ་ཉིད་རོལ་པས་ཉིད་ཅེས་བྱའོ། །བཞུགས་སོ། །ཞེས་པ་མཐའ་དང་བྲལ་བར་དེ་ལྟ་བུ་ཁོ་ནར་བཞུགས་པས། ཏིལ་གྱི་གོང་བུ་ཏིལ་འབྲས་ཀྱིས་གང་བ་ལྟར། ཆོས་ཀྱི་དབྱིངས་ཀྱི་མཐའ་ཀླས་པར་བདལ་བ་སྟེ་མཐའ་མེད་པར་བཞུགས་པའོ། །དེ་དག་གི་དོན་བསྡུ་ན། རྒྱན་ནི་ཤིན་ཏུ་མཛེས་པས་བརྒྱན་ཏེ། མཛེས་པ་ནི་ཡིད་ད་འོང་ཞིང་ཟུག་རྔུ་མེད་པ་སྟེ། ཆོས་ཐམས་ཅད་བསམ་གྱིས་མི་ཁྱབ་པའི་ཡེ་ཤེས་སུ་གསལ་བ་ཉིད། རང་གི་རང་བཞིན་མངོན་ད་སྣང་བས་མཉེས་པ་དང་། ཕྱོགས་འཛིན་གྱི་ཐ་སྙད་ཕྲ་བའང་མི་གནས་པ་ནི་ཟུག་རྔུ་མེད་པའོ། །ཡང་རྒྱན་ནི། བསམ་གྱིས་མི་ཁྱབ་པའི་ཡེ་ཤེས་ཀྱི་བྱེ་བྲག་རྣམས་སྣང་སྟོང་གི་མཐའ་དང་བྲལ་བས་ངོ་བོ་ཉིད་བརྗོད་པར་དཀའ་བས་ཕྱོགས་འཛིན་གྱི་ཐ་སྙད་ཐམས་ཅད་དང་བྲལ་ཏེ། དགོངས་པ་མཉམ་པ་ཉིད་ཀྱི་ངང་ལ་ལྟ་བས་མི་ངོམས་པའི་ངོ་བོ་དང་། བསམ་གྱིས་མི་ཁྱབ་པའི་ཡེ་ཤེས་ཕྱོགས་དང་དས་ཐམས་ཅད་ད་གདལ་བྱའི་ངོ་ལ་ཅིར་ཡང་སྣང་བའི་ཕྱིར་རང་རིག་པ་ཉིད་ཅིར་ཡང་སྣང་བ་ལ་སྣང་སྟོང་གི་མཐའ་དང་བྲལ་བས་རྒྱན་དང་རྒྱན་མེད་པར་རང་སྣང་གི་རྒྱན་ཁོ་ན་སྟེ། ཕན་ཚུན་དང་རྒྱུ་འབྲས་དང་གཞི་དང་གཞི་ཅན་ངོ་བོ་ལ་མ་གྲུབ་པ་ཁོ་ནའོ། །འཁོར་བའི་ཡུལ་སེམས་ཀྱི་དངོས་པོ་ཐམས་ཅད་དགོངས་པ་ལྟ་བུའི་ངོ་བོར་གནས་པ་མེད་པའི་ཚུལ་ད་གནས་པ་ནི་ཆོས་རང་མལ་ད་ཕྱིན་སེམས་རང་ས་ཟིན། ངོ་བོ་ཉིད་ཀྱི་སྐ་མངོན་ད་གྱུར་པའི་བདག་ཉིད་དེ། ནམ་མཁའ་ནམ་མཁའ་ལས་མི་འགྱུར་བ་དང་འདྲ་བར། དེ་ལ་འགྱུར་བ་མེད་པ་ནི་བཞུགས་པ་ཞེས་བྱ་སྟེ། དོན་དེ་ལྟ་བུའི་གནས་ཚུལ་གྱི་ངོ་བོ་ཉིད་དང་། དགོངས་པའི་བདག་ཉིད་ནི་ནམ་ད་ཡང་བཞེངས་པ་དང་བཞུགས་པ་མི་དམིགས་པས་རྟག་པ་རྣམ་པ་གསུམ་སྟེ། བདག་རྟག་པ་ནི་མུ་སྟེགས་པའོ། །རྒྱུན་གྱི་རྟག་པ་ནི་སྐད་ཅིག་མ་སྟེ་ཐེག་པ་འོག་མ་རྣམས་སོ། །ངོ་བོ་ཉིད་ཀྱི་རྟག་པ་ཁོ་ནའོ། །ཞེས་ཀུན་ཏུ་བཟང་པོས་ལུང་ད་མར་གསུངས་སོ། །ཐན་མོང་མ་ཡིན་པའི་ཐེག་པའི་མཚན་ནི། འཕགས་པ་རྟོག་པའི་རྒྱལ་པོ། ཞེས་བྱ་བ་ལ་སོགས་པ་སྟེ། འཕགས་པ་ནི་ཐེག་པ་དགུ་ཀ་ལའང་འཕགས་པ་རེ་རེ་ཡོད་ཀྱང་། ཐེག་པའི་འདི་ཉིད་ཀྱི་ལུགས་ཀྱིས་ཤེས་བྱ་གཞན་ལས་འཕགས་པ་འཁོར་འདས་དབྱེར་མེད་པའི་སེམས་ཀྱི་ཆོས་ཉིད་ད་གཏན་ལ་དབབ་པ་དང་། ལམ་གྱི་ཐབས་གཞན་ལས་འཕགས་པ་ཐེག་པ་འོག་མའི་སྤང་བྱ་ཉོན་མོངས་པ་ཉིད་རང་བྱུང་གི་ཡེ་ཤེས་སུ་རྟོགས་པ་དང་། དས་གཞན་ལས་འཕགས་པ་ཚེ་གཅིག་གི་འབྲས་བུ་ལ་སྦྱོར་བ་དང་། འབྲས་བུ་གཞན་ལས་འཕགས་པ་འཁོར་འདས་དབྱེར་མེད་ཡི་གེ་འཁོར་ལོའི་སར་བསྟན་པས་སོ། །རྟོག་པའི་རྒྱལ་པོ། ཞེས་པ་ངོ་བོ་ཉིད་ཀྱི་རྟོག་པ་ཐོག་མའི་དས་ནས་རྟོག་པ་སྙིང་ཟུག་གམ། ཆོས་ཉིད་ལ་དམ་པར་འཛིན་པའོ། །ལོག་པའི་རྟོག་པ་ནི་མུ་སྟེགས་རྟག་ཆད་གཉིས་ཀྱི་རྟོག་པའོ། །རྣམ་པར་རྟོག་པ་ནི་འཁོར་བ་སྤང་བྱ་མྱ་ངན་ལས་འདས་པ་བླང་བྱར་རྟོག་པའོ། །ཡང་དག་པའི་རྟོག་པ་ནི་འཁོར་འདས་དབྱེར་མེད་ཆོས་སྐ་མངོན་ད་གྱུར་པ་སྟེ། ཡང་དག་པའི་དོན་ཡིན་ལ་གཏན་ད་མི་འགྱུར་བས་རྟོག་པ་ཞེས་བྱ་སྟེ་ཡང་དག་པའི་རྟོག་པའོ། །དེའི་ཕྱིར་ན་རྒྱལ་པོ་ཞེས་བྱའོ། །སྒྱུ་འཕྲུལ་དྲྭ་བ་ནི་དོན་དམ་ཀུན་རྫོབ་དབྱེར་མེད་པ་གསུམ་སྟེ་ཡང་ཡང་བཤད་དོ། །དེ་མཚོན་པར་བྱེད་པའི་རྗོད་བྱེད་ལ་ཡང་སྒྱུ་འཕྲུལ་དྲྭ་བའི་རྒྱུད་ཅེས་བྱའོ། །གཞུང་ཚད་ལེའུ་སྟོང་ཕྲག་བརྒྱ་པ་ལས། གསང་བའི་སྙིང་པོ་འདི་ཉིད་རྩ་བའི་རྒྱུད་ཡིན་པ་ལས། མཚན་ཉིད་ཀྱི་ཐེག་པ་སྡེ་སྣོད་གསུམ་དང་། གསང་སྔགས་ཕྱི་ནང་གི་རྒྱུད་དྲུག་པོ་ཐམས་ཅད་གསང་བའི་སྙིང་པོ་ལས་བྱུང་ཞིང་། གསང་བའི་སྙིང་པོར་འདས་པས་ལུང་ཐམས་ཅད་ཀྱི་སྤྱིའི་བདག་ཉིད་དོ། །དེ་བཞིན་གཤེགས་པ་ཐམས་ཅད་ཀྱི་གསང་བ་ནི་དགོངས་པའི་ཞེ་ཕུགས་ཏེ་རྟོགས་པར་དཀའ་བའི་མཚན་ཉིད་དོ། །གསང་བའི་སྙིང་པོ་དེ་ཁོ་ན་ཉིད་ངེས་པ་ནི། འདི་ཉིད་ཀྱི་མཚན་གསུམ་ལས་དོན་རང་གི་ངོ་བོའི་མཚན་ཏེ་བཤད་ཟིན་ནོ། །གཞི་དེ་ལས་ཐམས་ཅད་ནི་ཐེག་པ་དགུའོ། །མ་ལུས་པ་ནི་གདལ་བྱ་གང་ལ་གང་འདལ་དེ་ཉིད་ད་ཤར་བའོ། །སྤྲོས་ཏེ། ཞེས་པ་ལེའུ་གསུམ་པར་བསྟན་པ་བཞིན་ནོ། །འཁོར་ལོ་བསྐོར་བ། ཞེས་པ་སངས་རྒྱས་ཀྱིས་ཐེག་པ་རིམ་དགུ་རྣམས་གདལ་བྱའི་དོན་ད་བསྒྲགས་པ་ནི་འཁོར་ལོ་ཞེས་བྱ་སྟེ། བསྐོར་བའི་དོན་གྱིས་ན་འཁོར་ལོ་སྟེ་བུདྡྷས་གདལ་བྱའི་ངོ་ལ་དོན་དམ་ངེས་པའི་ཐེག་པས་ཆོས་ཀྱི་འཁོར་ལོ་བསྐོར་བ་སྟེ། གདལ་བྱའི་རྒྱུད་རྒྱུན་མི་ཆད་པར་བསྐོར་བས་ན་འཁོར་ལོའོ། །འཁོར་བའི་དོན་གྱིས་ཀྱང་འཁོར་ལོ་སྟེ་འཁོར་ལོ་རྩིབས་བརྒྱད་པ་ལ་སོགས་པ་རྩིབས་གཅིག་འཁོར་ན་ཀུན་འཁོར་བ་དང་འདྲ་བར། ཐེག་པ་རིམ་དགུ་གདལ་བྱའི་དབང་པོའི་བྱེ་བྲག་གི་དབང་གིས་རྒྱུན་མི་ཆད་པས་འཁོར་ལོའོ། །གཅོད་པའི་དོན་གྱིས་ཀྱང་འཁོར་ལོ་སྟེ། རལ་གྲིའི་འཁོར་ལོ་བསྐོར་ན་གདོང་ད་གང་བབ་གཅོད་པ་དང་འདྲ་བར། ཐེག་པ་སོ་སོའི་གཞུང་གི་ཚུལ་གྱིས་གདལ་བྱའི་རྒྱུད་ཀྱི་ཉོན་མོངས་པ་གཅོད་ཚུལ་མི་འདྲ་བའི་ཚུལ་གྱིས་གཅོད་པས་ན་འཁོར་ལོའོ། །དེ་དག་གི་ཞེས་པ་ཐེག་པ་དགུ་པོ་དེ་དག་གི་ས་མཐར་ཕྱིན་པའི་འབྲས་བུའི་ངོ་བོ་འདི་ཉིད་ཡིན་པས། དེ་དག་གི་འབྲས་བུའི་མཆོག་ནི་རང་བཞིན་གསང་བའི་སྙིང་པོ་འཁོར་འདས་དབྱེར་མེད་མཐར་ཐག་པ་ཀུན་ཏུ་བཟང་པོའི་ངོ་བོ་ཉིད་དོ། །གསང་བའི་སྙིང་པོ་དེ་ཁོ་ན་ཉིད་ངེས་པ་ལས། མཉེས་པ་དང་ཡོངས་སུ་བཟུང་བའི་ལེའུ་སྟེ། ཞེས་པ་མཉེས་པ་ནི་གདམས་པ་ཡིན་པས། རང་བཞིན་གསང་བའི་སྙིང་པོ་མངོན་སུམ་ད་བསྟན་པ་ལེའུ་སྟོད་ད་བསྟན་ཏོ། །གཏད་པ་ནི་སྡུད་པ་པོ་ལ་གཏད་པ་དང་། ཕྱི་རབས་པ་གང་ཟག་ཆོས་ཀྱི་མིག་ཅན་ལ་ཡོན་ཏན་བརྗོད་པ་དང་། གཏད་པ་གཉིས་བསྟན་ཏོ། །དེས་བརྗོད་བྱ་རྗོད་བྱེད་ཐམས་ཅད་མཐར་ཕྱིིན་པ་ནི། རྫོགས་སོ་ཞེས་བྱའོ།། ༈ །།ཁྱབ་བདག་ཀུན་ཏུ་བཟང་པོའི་དགོངས་པ་ཉིད། །སྦྱངས་པ་མཆོག་གྱུར་བློ་མཆོག་དོན་ཆེད་ད། །སྣང་བས་ཞར་བྱུང་ཐེག་པ་བསམ་ཡས་རྣམས། །འཁོར་སྒྱུར་ལོངས་སྤྱོད་དཔང་དང་བཅས་པ་བཞིན། །ཐེག་པའི་གཞི་རྩ་ཞར་བྱུང་འཕྲོས་པ་རྣམས། །སྟོན་བྱེད་ཐགས་ཀྱི་སྒྱུ་འཕྲུལ་དྲྭ་བ་སྟེ། །རྩ་བར་གྱུར་པ་ལེའུ་ཉི་ཤུ་གཉིས། །གསུང་སྒྲོས་ཟེར་ཙམ་གཞན་གྱིས་བསྐལ་བ་ཡིས། །ལུང་དང་མི་འགལ་བླ་མའི་གསུང་བཞིན་བྲིས། །འགལ་འཁྲུལ་མཆིས་ན་བླ་མ་སངས་རྒྱས་དང་། །མཁའ་འགྲོ་རྣམས་ལ་རང་སེམས་ངང་ད་བཤགས། །ངལ་བའི་དགེ་རྩ་འགྲོ་བ་ཡོངས་ལ་བསྔོ། །ཚིག་གི་སྒྲོན་མ་ཡིག་གེར་བཀོད་པ་འདིས། །བློ་ལྡན་རྣམས་ཀྱིས་ཉམས་སུ་བླངས་བྱས་ནས། །ཀུན་ཀྱང་རྡོ་རྗེ་འཆང་གི་གྲལ་ཐོབ་སྟེ། །མཐའ་མེད་སྲིད་མཚོ་འདྲེན་པའི་སྟོན་པར་ཤོག །སྡེ་སྣོད་འབྱུང་གནས་ཀུན་གྱི་གྲོལ་ཕུགས་ཀྱི། །རྩ་རྒྱུད་གསང་བའི་སྙིང་པོ་ཡི། །འབྲུ་འགྲེལ་ཉི་མའི་སྙིང་པོ་ནི། །སྦྱངས་སྟོབས་མཆོག་གྱུར་སྐྱེས་ཆེན་རྣམས་ཀྱིས་ཞུས། །དས་གསུམ་སངས་རྒྱས་དགོངས་པ་ཡི་གེར་བཀོད། །སྐལ་ལྡན་ཆོས་ཀྱི་སྤྱན་ཅན་རྣམས་ལ་ནི། །དང་གི་མཆོད་རྟེན་དག་ལ་ནི། །སྔོན་མེད་ཟླ་ལྟར་ཆེས་དཀར་ཤོག །རྒྱུད་ཐམས་ཅད་ཀྱི་རྒྱལ་པོ་འཇིག་རྟེན་གསུམ་གྱི་རིན་ཆེན་རྙེད་པར་དཀའ་བའི་གཏེར་དཔལ་གསང་བ་སྙིང་པོའི་རྣམ་པར་བཤད་པ་འདི་ནི། བླ་མ་ཆེན་པོ་ཤར་ཀཿཐོག་པ་དམ་པ་བདེ་བར་གཤེགས་པ་ལ་སློབ་དཔོན་པདྨ་རྒྱལ་པོའི་གསུང་སྒྲོས་འཕྱུགས་པ་མེད་པའི་སྙན་རྒྱུད་མན་ངག་གི་བཤད་པ་བཞུགས་པ་བཞིན། བཅུ་གཅིག་ཀུན་ཏུ་འོད་ཀྱི་ས་ལ་བཞུགས་པ་ཆོས་རྗེ་གཙང་སྟོན་རྡོ་རྗེ་རྒྱལ་མཚན་གྱིས་གསུང་ཡི་གེར་བཀོད་པའི་བཤད་སྲོལ་ངོ་མཚར་བ་སྟེ། ཡུལ་དས་འདིར་ཟབ་མོའི་གླེགས་བམ་ནུབ་པ་ལྟར་གྱུར་པའི་སྐབས་སུ། སི་ཏུ་པ་ཆོས་ཀྱི་རྒྱ་མཚོས་ལེགས་པར་མཇལ་ཏེ་གླེགས་བམ་འདི་ཐང་ཤིང་བྲོ་བརྡུང་གི་གནས་དགོན་བགྲེས་པོ་ནས་སྤྱན་དྲངས་པ་ལགས་པས། དེང་ཕྱིན་ཆད་འཇིག་རྟེན་གསུམ་གྱི་རིན་ཆེན་རྒྱུད་རྒྱལ་ཐགས་སྒྱུ་འཕྲུལ་དྲྭ་བ་གསངབ་སྙིང་པོ་འཆད་པ་དང་། བསམ་པ་དང་། སྒོམ་པ་ལ་དགའ་བའི་སྐལ་ལྡན་ཆོས་ཀྱི་སྤྱན་ཅན་མཐའ་དག་གིས་དད་པས་མཇལ་ཏེ་དོན་ཡིད་ལ་སེམས་པ་དང་། ཁོང་ད་ཆུད་པར་བྱས་ཏེ། དངོས་གྲུབ་ཀྱི་གཏེར་མཛོད་ཟབ་མོའི་རྒྱུད་རྒྱལ་ལ་སྐལ་པ་བཟང་པོ་རེའི་བག་ཆགས་འཇོག་པ་ཚུན་ཆད་ལ་ཅི་ནུས་སུ་བརྩོན་པར་བྱ་བ་ནི་དགོས་པའི་སྙིང་པོ་ཡིན་ནོ་ཞེས་འདོམས་པའང་གྲུབ་པའི་གནས་མཆོག་ཀཿཐོག་རྡོ་རྗེའི་གདན་ད་དགེ་ལེགས་རྣམ་པར་འཕེལ། །དགེའོ། །དགེའོ། །དགེའོ།། ༈ །།ཨོཾ་སྭ་སྟི། རྒྱལ་བས་ཆོས་ཚུལ་ཇི་སྙེད་གསུངས་པ་གང་། །དཔལ་ལྡན་རྒྱུད་ཀྱི་རྒྱལ་པོ་འདི་ལ་དགོངས། །ལུང་གི་སྤྱི་ཆེན་ཐེག་པ་ཀུན་གྱི་འགྲེལ། །འདི་ནི་སྲིད་ཞི་ཀུན་གྱི་ཏོག་ཏུ་གྱུར། །རིམ་གྱིས་འཇུག་པའི་ས་རྣམས་བཀོད་པ་ནི། །གསང་བའི་སྙིང་པོར་འགྲོ་བའི་ལམ་པོ་ཆེ། །འདིར་གཞོལ་འདིར་འབབས་རྒྱ་མཚོ་ཆེན་པོ་ལ། །འཛམ་གླིང་ཆུ་ཀླུང་ཇི་སྙེད་འབབ་དང་མཚུངས། །ཀུན་ཏུ་བཟང་པོ་རྡོ་རྗེ་སེམས་དཔའ་ཡི། །ཐགས་ཀྱི་གསང་བའི་བརྣག་པ་འདི་ཁོ་ན། །འདི་མེད་རྒྱུད་རྣམས་ཀུན་གྱི་སྙིང་དང་བྲལ། །དེ་ཕྱིར་ཏནྟྲ་ཀུན་གྱི་སྲོག་སྙིང་དངོས། །དངོས་པོའི་རང་བཞིན་གཤིས་ཀྱི་གནས་ཚུལ་དང་། །མ་རྟོགས་འཁྲུལ་ཚུལ་ཐགས་རྗེས་ཇི་ལྟར་གཟིགས། །དེ་ཉིད་སྐྱེ་དང་འགྲོ་དོན་མཛད་ཚུལ་བཅས། །སྤྱོད་དོན་ལྔ་ཡི་བདག་ཉིད་གསང་བའི་སྙིང་། །རྒྱལ་བ་རིག་འཛིན་གང་ཟག་སོ་སོ་ལ། །དགོངས་རིག་རྣ་བར་བརྒྱུད་པའི་རྒྱུད་ཆེན་འདི། །ཆེ་བ་བརྒྱད་ལྡན་དབང་རབ་རྣམས་ཀྱི་ཡུལ། །འདི་ཉིད་སྣང་བ་བཞི་དང་རྒྱུད་གསུམ་གནས། །རྒྱུ་ཤེས་ལྟ་དང་རྐྱེན་འཇུག་ཏིང་ངེ་འཛིན། །འབྲས་མཐར་ཕྱིན་ཏེ་མཚན་ཉིད་གསུམ་ད་འཆད། །དབང་རིམ་མཚན་བསྟན་རྣམ་དབྱེ་འབྲུ་གཉེར་དགྲོལ། །ཤེས་བྱའི་རྒྱུད་དོན་ལྟ་སྤྱོད་དཀྱིལ་འཁོར་དབང་། །དམ་ཚིག་ཕྲིན་ལས་བསྒྲུབ་པ་ཏིང་ངེ་འཛིན། །མཆོད་འཆིང་ཟློས་སྔགས་ཕྱག་རྒྱ་རྣམ་བཅུ་སྟེ། །ཟབ་མོའི་རྒྱུད་ཀྱི་བསྡུས་དོན་འདི་ལྟ་བུས། །ལེགས་པར་འཆད་པའི་བཀའ་སྲོལ་རྣམ་གཉིས་ལས། །འཕུར་འགྲོའི་སློབ་དཔོན་པདྨ་རྒྱལ་པོ་ཡིས། །རྒྱལ་བ་མཆོག་དབྱངས་རྨ་གཉགས་སོགས་ལ་བཤད། །བཀའ་སྲོལ་ཁྱད་འཕགས་མན་ངག་སྙན་བརྒྱུད་ཀྱིས། །རྒྱུད་དོན་འགྲེལ་པ་ཁ་འབབ་རྣམ་བཞིའི་རྒྱུན། །བདེ་ལྡན་ཞིང་ན་སེམས་དཔའ་བློ་གྲོས་སྙིང་། །མ་འོངས་རྒྱལ་བ་ཚེ་དཔག་མེད་ཅེས་གྲགས། །ཁ་བ་ཅན་ད་ཆོས་རྗེ་ཀཿཐོག་པ། །དམ་པ་བདེ་བར་གཤེགས་ཀྱི་ཐགས་མཚོར་བསྐྱིལ། །དེའི་གསུང་བདད་རྩིས་ལུས་སྟོབས་རབ་རྒྱས་པ། །རྡོ་རྗེ་རྒྱལ་མཚན་རྒྱལ་བའི་སྲས་ཆེན་དེས། །ཕྱི་རབ་འགྲོ་ལ་བརྩེ་བ་ཆེན་པོ་ཡིས། །མངོན་པར་སྣང་བྱས་རྒྱུད་ཀྱི་འགྲེལ་ཆེན་འདི། །དས་ཀྱི་དབང་གི་ནུབ་པ་ལྟར་གྱུར་ཀྱང་། །ཀུན་ཏུ་བཟང་པོའི་ཕྲིན་ལས་འགོག་མེད་མཐས། །ཐམས་ཅད་མཁྱེན་གཟིགས་ཆོས་ཀྱི་རྒྱ་མཚོ་ལ། །པ་སྟི་གླེགས་བམ་དབང་བསྐར་ཐོབ་པ་དང་། །རིང་བརྒྱུད་ཚོགས་སློབ་གངྒཱ་སིནྡྷུའི་ཀླུང་། །གང་ཐགས་དཔལ་གྱི་བེའུར་འཁྱིལ་བ་དང་། །ཉེ་བརྒྱུད་བྱིན་རླབས་གཟི་འོད་སྟོང་འཕྲོ་བས། །སྔ་འགྱུར་ཆོས་ཀྱི་སྙིང་པོ་གསལ་བར་བྱས། །དེ་ཕྱིར་གཅིག་ཏུ་རིན་ཐང་ལྕི་བ་ཡི། །ནོར་བུ་བསམ་འཕེལ་གྱིས་ཀྱང་མི་མཚོན་པའི། །གླེགས་བམ་འདི་ཉིད་སྤར་ད་བསྐྲུན་པའི་དགེས། །ཀུན་མཁྱེན་བླ་མའི་ཟབ་དགོངས་རྫོགས་པར་ཤོག །འདིར་བརྩོན་བདག་གཞན་སྒྱུ་འཕྲུལ་དྲྭ་བ་ཡི། །དེ་ཁོ་ན་ཉིད་མངོན་ད་རྟོགས་པའི་མཐས། །ངེས་པའི་ལམ་མཆོག་བགྲོད་ནས་རྡོ་རྗེ་སེམས། །མི་བསྐྱོད་རྒྱལ་པོའི་གོ་འཕང་ཐོབ་གྱུར་ཅིག །བསྟན་འཛིན་སྐྱེས་རྣམས་ཞབས་པད་ཡུན་ད་བརྟན། །བསྟན་ལ་གནོད་བྱེད་མིང་ཙམ་མེད་པར་གྱུར། །བསྟན་པའི་སྙིང་པོ་བཤད་དང་སྒྲུབ་པ་འཕེལ། །བསྟན་པ་ཕྱོགས་བཅུར་རྒྱས་པའི་བཀྲ་ཤིས་ཤོག །གཞི་ཡི་རང་བཞིན་མངོན་སུམ་རྟོགས་པ་དང་། །ལམ་གྱི་སྣང་བ་མ་ལུས་བགྲོད་བྱས་ཏེ། །འབྲས་བུ་བདེ་གཤེགས་སྣང་བའི་འོད་ཆེན་གྱིས། །སྲིད་གསུམ་མུན་པ་དྲུང་ནས་འབྱིན་གྱུར་ཅིག །ཆོས་འདིའི་ཕྲིན་ལས་འཛད་མེད་བསྐལ་པའི་ཐ་མར་ཡང་། །རིག་འཛིན་རྣམས་ཀྱིས་ལེགས་བཟུངས་སྐལ་བ་ཅན་ལ་སྣང་། །མ་ནོར་རྟོགས་ཤིང་ཡང་དག་ལམ་མཆོག་སྣང་བར་བྱས། །དམ་ལྡན་ཆོས་སྐྱོང་སྲུང་མས་འདི་ཡི་གཉེར་མཛོད་ཅིག །ཅེས་པའང་ཁམས་གསུམ་ཆོས་ཀྱི་རྒྱལ་པོ་༧འཇམ་དབྱངས་མཁྱེན་བརྩེའི་དབང་པོའི་བྱིན་རླབས་ཀྱི་ཆ་ཤས་ཙམ་ཐོབ་པ་རྣམ་དཀར་སྒྲུབ་པ་པོ་འཇམ་དབྱངས་བློ་གྲོས་རྒྱ་མཚོ་རང་ཉིད་ཀྱི་སྤར་བྱང་སྨོན་ཚིག་ཏུ་བྲིས་པ་དགེ་ལེགས་རྣམ་པར་རྒྱལ་བར་གྱུར་ཅིག། ༈ །།ཐེག་པའི་རྒྱལ་པོ་ཤིན་ཏུ་དར་གྱུར་ཅིག །བསྟན་པ་འཛིན་རྣམས་ཞབས་པད་བརྟན་གྱུར་ཅིག །བསྟན་ལ་གནོད་རྣམས་མིང་ཙམ་སྟོང་གྱུར་ཅིག །འགྲོ་ཀུན་སངས་རྒྱས་ཐོབ་པའི་རྒྱུར་གྱུར་ཅིག །ཅེས་པ་འདི་ཆོས་རྗེ་ཀཿཐོག་པ་དམ་པ་ཤེས་རབ་སེང་གེ་མྱ་ངན་འདའ་ཀའི་ཞལ་ཆེམས་ཚིགས་སུ་བཅད་པ་ལས་ཕྱུང་བའོ།། ༈ །།ཀཿཐོག་པ་ཞེས་དཀར་པོའི་གླིང་ད་གྲགས། །གྲགས་པ་མཐའ་ཡས་རྒྱལ་བའི་ཞིང་ཀུན་ཁྱབ། །ཁྱབ་བདག་རྒྱལ་བ་ཀུན་དང་དབྱེར་མེད་རྗེ། །རྗེ་དེས་བཀྲ་ཤིས་ཡུན་རིང་བརྟན་གྱུར་ཅིག། །།སརྦ